अन्ना मनी का जन्म 23 अगस्त 1918 को त्रावणकोर (केरल) में हुआ था। उनके पिता एक सिविल इंजीनियर थे साथी ही इलायची के कई बागानों के मालिक भी। मनी को बचपन से ही पढ़ने का बहुत शौक था। जब मनी की हमउम्र लड़कियां गहने पहनने और सजने संवरने के सपने देखती थीं, मनी ने अपने 8वें जन्मदिन पर एनसाइक्लोपीडिया ब्रिटेनिका मांगी। उससे एक साल पहले गांधी जी मनी के शहर आए थे, अन्ना मनी गांधी जी से बहुत प्रभावित हुईं और उसी दिन से मनी ने खादी पहनने की कसम खा ली।